Wouter de Vos Skietbaan - Training - Wouter de Vos Skietbaan: Reëls
Wouter de Vos Skietbaan
Lede moet daarop let dat die Wouter de Vos Skietbaan nié die eiendom van SJB is nie. Daarom is dit belangrik dat almal wat die skietbaan gebruik die reëls moet respekteer en help om hierdie voorreg ten alle koste te beskerm.
Slegs opbetaalde lede van SJB met ‘n genommerde sleutel van die toegangshek, het toegang tot die skietbaan. Sleutels is verkrygbaar by die SJB kantoor in Voorbaai teen R50.00 elk. Elke sleutelnommer is gekoppel aan die naam van die betrokke lid.
Tarief vir opbetaalde lede is R30.00 per keer; betaalbaar in kontant by die hek, georganiseerde skietdae uitgesluit.
Nie-lede mag die skietbaan gebruik slegs wanneer vergesel deur ‘n opbetaalde lid van SJB. Tarief vir nie-lede is R100.00. Lid aanvaar volle verantwoordelikheid vir die gedrag en optrede van sodanige persoon.
Meld alle ongeruimdhede onmiddellik aan. Kantoorure: 044 695 2319. Na-ure: 083 306 2498.